Me muovaamme...
Me muovaamme meltoa rautaa –
 maailmankuvaa ihmisten sieluissa –
 haaveemme mukaan,
 polttavan luomiskaipuumme mukaan.

 Kärsimysahjossa
 muovausvalmiiksi kiehunut rauta
 herkästi taipuu...

 Katkoen tottumuskahleensa
 uusia uomia etsii
 kiusatun ihmisen ajatus.
 Sille me annamme daidalos-siivet
 ja daidalos-tahdon
 pyrkiä pois Minotauros-luolasta
 päivää kohti –
 elämän valkeuteen!

 Me muovaamme meltoa rautaa –
 maailmankuvaa ihmisten sieluissa –
 haaveemme mukaan,
 polttavan luomis- ja kauneuskaipuumme mukaan!